Dát giehtačálus galgá adnojuvvot ovttas PowerPoint-presentašuvnnain *Oahpa interneahta geavahit.* Čuoggát leat nummárastojuvvon nu movt PowerPointas. Čuokkis 1 gullá govva 1:žii (siidu 1) PowerPointas. Čuokkis 2 gis gullá siidu 2:žii jna. Dat seamma čálus lea maid juohke govas buot vuolemusas.

**Buoiddes** bustávaiguin čálus leat kommentárat kursadoallái. Ja stuora BUSTÁVAT leat bajilčállagat. Muđui de sáhttá teavstta lohkat jitnosit dahje atnit dan bagadussan dasa maid kursadoalli galgá dadjat go lea oahpaheame.

Giehtačálus

1. **Hála oahppomihtuid birra ovttas kursaoasseváldiiguin ovdal go álggahat oahpahusa. Dalle šaddá álkit jurdagiid čohkket ja muitit   
   maid lea oahppan.**
2. RABA NEAHTTALOHKKI JA OAHPA NEAHTTAČUJUHUSAID BIRRA
3. Neahttalohkki lea prográmma mii geavahuvvo čájehit ruovttusiidduid interneahtas. Gávdnojit iešguđetlágan neahttalohkkit. Dát njeallje lea dábálepmosat.
4. PC geavaheaddjit gávdnet dábálaččat neahttalohkkiset bargolinnjás.
5. Mac geavaheaddjit gávdnet neahttalohkki Dock-as.
6. Neahttabreahtta geavaheaddjit gávdnet iežaset neahttalohki ikona eará ikonaid searvvis čállinbeavddis.
7. Gávnna ikona (govaža) ja deaddil dan.  
   **Veahket buohkaid gávdnat ikona ja rahpat neahttalohkki.**
8. Jos vel dat leat ge iešguđet hámis, de leat **neahttalohkkit seammaláganat**. Deháleamos lea čujuhuslinnjá. Dakko sáhtát čállit neahttačujuhusa dahje friijateavstta jos háliidat ohcat juoidá.

Dás oainnát dábálaš PC, Mac ja neahttabreahtta čujuhuslinnjá.

1. Háliidan geavahit dán álkis gova vai lea didjiide álkit oaidnit maid barggan.
2. Buot ruovttusiidduin lea neahttačujuhus. Go čálát neahttačujuhusa čujuhuslinnjái de attát neahttalohkkái dieđu makkár siiddu háliidat galledit. Mii geavahat gonagasviesu ruovttusiidduid ovdamearkan:

"www." mearkkaša ahte siidu gávdno neahtas.

1. «kongehuset» lea siiddu namma.
2. «no» mearkkaša ahte lea norgga siidu.

Lea hui álki geavahit neahttačujuhusa jos dieđát čujuhusa dan siidui maid áiggut galledit. Dalle dieđát ahte boađát rivttes siidui. Maŋŋil galgat geahččat mo ohcat siidduid.

1. Fertet vuos deaddilit čujuhuslinnjá ovdal go čálligoađát. Go leat čállán čujuhusa gárvvisin, de deaddil «Enter»-boalu mii lea boallobeavddis. Dat lea stuorebuš boallu ja lea olgešbealde. Muhtun mašiinnain lea boallu merkejuvvon «Enter», ja muhtun mašiinnain fas «Go» dahje «Return». Ja eará mašiinnain čiehkanjuolain.

**Dáhto buohkaid čállit "www.kongehuset.no" čujuhuslinnjái, ja deaddilit «enter» boalu.**

Sáhttá ádjánit veaháš ovdal go siidu oidno.

1. GÁVDNAT DIEĐUID NEAHTTASIIDDUS
2. Siidu mii vuosttažettiin rahpasa lea álgosiidu. Dat sisttisdoallá ollu dieđuid, muhto it buot. Jos háliidat eanet dieđuid eará fáttá birra de sáhttát geavahit siiddu fálu. Dat lea dábálaččat bajimusas gurut ravddas. Deaddil (coahkkal) fálu bajilčállaga jos háliidat rahpat. Lea maid vejolaš deaddilit eará dieđuid nu go govaid ja čállosiid jos háliidat geahččat ja lohkat daid. Buot maid lea vejolaš deaddilit gohčoduvvo liŋkan.
3. Sii geat geavahit dihtora oidnet ahte sáhpánčujuheaddji rievdaduvvo smávva giehtan juohke háve go dan bijat liŋkka ala.

**Siđa buohkaid geahččalit deaddilit muhtun dieđuid dán siiddus.**

1. Muhtumin sáhttá olmmoš fuomáškeahttá deaddilit liŋkka, dahje háliida mannat ruovttoluotta muhtun siidui maid ovdal lea oaidnán. Gávdnojit guokte boalu čujuhuslinnjá gurut bealde. Deaddil njuola mii čujuha gurut guvlui jos háliidat mannat ruovttoluotta.
2. Jos háliidat mannat ovddasguvlui de deaddilat njuola mii čujuha olgeš guvlui.

**Dáhto buohkaid deaddilit muhtun liŋkka ja sirddašit ovddasguvlui dahje ruovttoluotta.**

1. OHCAT OVTTAIN DAHJE MÁŊGGAIN SÁNIIN
2. Álo ii dieđe justa makkár ruovttusiiddu galgá galledit. Dalle sáhttá ohcat. Gávdnojit máŋggalágan ohcanmutuvrrat, ja Google lea dábáleamos. Muhtumat gohčodit neahttaohcama «googlet».

**Siđa buohkaid galledit google.no siidduid**

Google.no siidduin ihtá gasko šearpma ohcangieddi. Dás ovdalis namuhuvvui ahte čujuhuslinnjá sáhttá geavahit ohcangieddin, muhto dál mii geavahat Google.

1. Jos háliidat ohcat muhtun fáttá de čále ohcansáni ohcangieddái ja deaddil «enter».
2. Galggat leat dárkil go ozat. Jos ovdamearkka dihte ozat sániin «kárta» de gávnnat badjel guokte miljovnna dieđu dan birra. Dat ii leat nu ávkkálaš jos háliidat oahppat lattakeahtes ebeliid birra. Jos baicce čálát «eplekart» de it gávnnat nu ollu dieđuid, ja eanaš lea ebelgilvima birra.
3. Ollu siidduin leat nu ollu dieđut ahte dat eai čága šerbmii. Dalle ferte rullet (scrolle) vai beassá visot oaidnit. Dus geas lea dihtor oainnat rullensaji ruvtto olgešravddas. Deaddil ja jođit dan bajás dahje vulos.
4. Ollu siidduin leat nu ollu dieđut ahte dat eai čága šerbmii. Dalle ferte rullet (scrolle) vai beassá visot oaidnit. Dus geas lea dihtor oainnat rullensaji ruvtto olgešravddas. Deaddil ja jođit dan bajás dahje vulos.
5. Jos dus lea neahttabreahtta de sáhtát suorpmain guoskkahit šearpma ja rullet bajás dahje vulos.
6. Dávjá ferte ohcat máŋggain sániin. Jos leat vuolgimin Mossii ja háliidat orrut hoteallas de sáhtát ohcat «Hotell Moss». Dalle čájeha ohcanmohtor buot siidduid mat sisttisdollet sáni «hotell» ja «Moss», beroškeahttá das leat go sánit lahkalagaid dahje lea go dušše okta   
     
     
   cealkka. Dat mearkkaša ahte sáhtit oažžut artihkkaliid Østfolda mátkeealáhusa birra, gielddaid ruovttusiidduid, aviisaartihkkaliid ja ollu eará. Dieđusge maiddái siidduid mat čájehit hoteallaid Moss gávpogis.
7. Sihkkarastin dihte ahte mii ráddjejuvvon ohcansániiguin oažžut nu ollu rivttes dieđuid go vejolaš, de sáhttit ohcat aisttonmearkkain «Hotell i Moss», ja dalle leat ohcanbohtosat dieid sániiguin. Lea buorre vuohki ná ohcat jos áiggut ohcat lávlunteavsttaid dahje sitáhtaid.
8. Lea maid vejolaš seaguhit dien guovtti ohcanvuogi.
9. VUOLLESIIDDUT  
     
   Deaddil dákko čállit notáhtaid
10. Soaittát háliidit ohcat ođđa neahttasiiddu, muhto seammás háliidat johtilit boahtit ruovttoluotta dan siidui gos ledjet. Dalle sáhtát rahpat ođđa «vuollesiiddu».
11. Jos áiggut rahpat vuollesiiddu, de deaddil rabas ruvtto dan ohcansáni bálddas maid leat čállán (nama bálddas dan siiddus gos leat).
12. Jos dus ii leat dat, de gávnna plussa-mearkka čujuhuslinnjá olgešbealde maid sáhtát deaddilit.

**Veahket buohkat rahpat ođđa vuollesiiddu.**

1. Dán ođđa vuolleozus sáhtát ohcat dahje rahpat ođđa siiddu.
2. Jos háliidat geahččat nuppi vuollesiiddu de galggat deaddilit dan.
3. Jos háliidat mannat ruovttoluotta ođđa siidui de deaddilat dan vuollesiiddu. Sáhtát rahpat nu ollu vuollesiidduid go háliidat.
4. GEARGAN